Source: https://www.najpravo.sk/judikatura/obcianske-procesne-pravo/trovy-konania/aplikacia-213-ods-2-osp-pri-rozhodovani-o-trovach-konania.html
Timestamp: 2020-04-01 23:45:27+00:00
Document Index: 15060744

Matched Legal Cases: ['§ 213', '§ 213', 'súd ', '§ 213', '§ 150', '§ 213', '§ 231']

Aplikácia § 213 ods. 2 OSP pri rozhodovaní o trovách konania | Trovy konania | Najprávo.sk - najlepší právny poradca
2.1. 2012, 14:40 | najpravo.sk
Účelom ustanovenia § 213 ods. 2 OSP je primárne zabrániť prekvapivému rozhodnutiu odvolacieho súdu z hľadiska právnej kvalifikácie merita veci podľa (odlišného ustanovenia) hmotného práva. Toto ustanovenie nemožno vykladať tak, ako to žiada sťažovateľ, teda, že krajský súd mal s ohľadom na ustanovenie § 213 ods. 2 OSP osobitne v tomto prípade vyzvať sťažovateľa na vyjadrenie k možnej aplikácii § 150 OSP s odôvodním, že na rozhodnutie o trovách konania chce aplikovať ustanovenie právneho predpisu, ktoré pri doterajšom rozhodovaní veci nebolo použité a je pre rozhodnutie veci rozhodujúce.
Rozhodovanie o trovách konania je z tohto pohľadu vnútorne jednotnou procesnoprávnou otázkou, pri ktorej nemožno samostatne hovoriť na jednej strane o ustanoveniach upravujúcich náhradu trov konania podľa zásady úspechu a na druhej strane o odlišných ustanoveniach (v zmysle § 213 ods. 2 OSP) tieto princípy modifikujúcich.
Výzva odvolacieho súdu podľa § 231 ods. 2 OSP
Neplatnosť uznesenia členskej schôdze družstva o vylúčení z družstva